NARIADENIE KOMISIE (ES) č. 705/2006
z 8. mája 2006,
ktorým sa mení a dopĺňa nariadenie (ES) č. 22/2006, ktorým sa vyhlasuje stála verejná súťaž na ďalší predaj cukru v držbe intervenčných agentúr Belgicka, Českej republiky, Španielska, Francúzska, Írska, Talianska, Maďarska, Poľska, Slovenska a Švédska na trhu Spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (1), a najmä na jeho článok 9 ods. 3,
keďže:
(1)
Množstvá cukru na ďalší predaj v súčasnosti stanovené v nariadení Komisie (ES) č. 22/2006 (2) zodpovedajú stavu intervenčných zásob k 31. decembru 2005. Od tohto dňa prijali intervenčné agentúry niektorých príslušných členských štátov a takisto Nemecka a Slovinska podstatné množstvá cukru.
(2)
Tieto množstvá by mali byť zahrnuté v ponuke na vnútornom trhu Spoločenstva prostredníctvom stálej verejnej súťaže.
(3)
Nariadenie (ES) č. 22/2006 by sa preto malo zodpovedajúcim spôsobom zmeniť a doplniť.
(4)
Opatrenia uvedené v tomto nariadení sú v súlade so stanoviskom Riadiaceho výboru pre cukor,
PRIJALA TOTO NARIADENIE:
Článok 1
Nariadenie Komisie (ES) č. 22/2006 sa mení a dopĺňa takto:
1.
Názov sa nahrádza takto:
2.
Článok 1 sa nahrádza takto:
„Článok 1
Intervenčné agentúry Belgicka, Českej republiky, Nemecka, Španielska, Írska, Talianska, Maďarska, Poľska, Slovinska, Slovenska a Švédska ponúkajú na vnútornom trhu Spoločenstva prostredníctvom stálej verejnej súťaže na predaj cukor v celkovom množstve 1 493 136,672 ton, ktorý prijali na intervenciu a sprístupnili na predaj na vnútornom trhu. Príslušné členské štáty a zodpovedajúce množstvá sú ustanovené v prílohe I.“
3.
Príloha I na nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. mája 2006